Nêrazîbîyayîşê verba hêrişanê îşxalkarîye yê dewleta Tirkî roje bi roje beno pîl. Başûrê Kurdistanî de 14 partîyanê sîyasî û rêxistinanê komelkî yê sivîlî beşdarîya bi hezaran kesan rayraşîyayîşo kîtlekî viraşt.
Hewlerî ra, zafê şaristan û qeza û dewan ra bi hezaran kesî seba ke îşxalkarîye bêra wedaritene ver bi Temsîlkarîya Neteweyê Yewbîyayeyî ya Hewlêrî şîyê. Qiseykerdoxan parbe kerd ke dewleta Tirkî seba ke Kurdan qir bike wazena Rojawanî îşxal bike. Hewlêrijan nêrazîbîyayîşê xo yê verba hêrişanê îşxalkarîye mojna û vat: "Rojawan ê ma yo, ê şarê Kurdan o. Hêzêk nêeşkeno îradeyê Rojawanî çin bikero."
